Mestské zastupiteľstvo v Košiciach uznesením  č. 359 na svojom XI. rokovaní dňa 14. decembra 2007 podľa  §6 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady ustanovuje
 
Všeobecne záväzné nariadenie mesta Košice č.  100
o miestnom poplatku za komunálne odpady a drobné stavebné odpady na území mesta Košice
(nariadenie o poplatku za komunálne odpady)

§ 1
Účel a predmet

     Toto všeobecne záväzné nariadenie (ďalej len „nariadenie“) upravuje bližšie  podmienky vyberania miestneho poplatku za komunálne odpady, okrem elektroodpadov a drobné stavebné odpady, ktoré vznikajú na území mesta Košice (ďalej len poplatok). 

§ 2
Pôsobnosť

     Toto nariadenie je záväzné pre všetky právnické osoby a fyzické osoby, ktoré sa zúčastňujú na nakladaní s komunálnymi odpadmi a drobnými stavebnými odpadmi pochádzajúcimi z územia mesta Košice.

§ 3
Vymedzenie základných pojmov

     (1) Komunálne odpady sú odpady z domácnosti vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáži, garážových stojísk a parkovacích stojísk. Komunálnymi odpadmi sú aj všetky odpady vznikajúce v meste pri čistení verejných komunikácií a priestranstiev, ktoré sú majetkom mesta  a  mestských častí alebo v správe mesta, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych združení.

                                                                       - 2 -

     (2) Drobným stavebným odpadom sú odpady z bežných udržiavacích prác zabezpečovaných fyzickou osobou v rozsahu do jedného m³ ročne od jednej fyzickej osoby.

§ 4
Správa poplatku

Správu poplatku vykonáva mesto Košice (ďalej len ,,správca poplatku“) a poplatok je príjmom rozpočtu mesta Košice. 

§ 5
Poplatník

     (1) Miestny poplatok za komunálne odpady a drobné odpady sa platí za komunálne odpady a drobné stavebné odpady, ktoré vznikajú na území mesta Košice (ďalej len mesto).

     (2) Poplatok platí poplatník, ktorým je:
a) fyzická osoba, ktorá má v meste trvalý pobyt alebo prechodný pobyt, alebo ktorá je na území mesta oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území mesta okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území mesta na iný účel ako na podnikanie,
c) podnikateľ, ktorý je oprávnený užívať alebo užíva nehnuteľnosť nachádzajúcu sa území mesta na účel podnikania.
 
     (3) U poplatníkov podľa odseku 2 písm. a) sa  vychádza najmä z údajov z evidencií obyvateľstva vedených na mestských častiach (trvalý a prechodný pobyt) a z údajov získaných ohlasovacou povinnosťou osôb oprávnených užívať alebo užívajúcich nehnuteľnosť. 

     (4) Ak má osoba podľa odseku 2 písm. a) v meste súčasne trvalý pobyt a prechodný pobyt, miestny poplatok platí iba z dôvodu trvalého pobytu. Ak má osoba podľa odseku 2 písm. a) v meste trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako podnikanie, poplatok platí iba z dôvodu trvalého pobytu alebo prechodného pobytu. 

     (5) Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe
a) užíva priestory nehnuteľnosti vyhradené na prechodné ubytovanie v zariadení na to určenom,
b) je hospitalizovaná v zariadení poskytujúcom služby zdravotnej starostlivosti,
c) užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo

                                                                     - 3 -

d) v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

     (6) Ak viacero poplatníkov podľa odseku 2 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia SR alebo je nezvestná. Tieto skutočnosti ako aj ich zmeny je osoba, ktorá za iného plní povinnosti poplatníka, povinná oznámiť mestu.

§ 6
Vznik a zánik poplatkovej povinnosti

1. Poplatková povinnosť vzniká
a) pre fyzickú osobu – občana
    1.  dňom vzniku trvalého alebo prechodného pobytu, alebo
    2. dňom vzniku práva užívať byt, nebytový priestor alebo inú nehnuteľnosť (kúpou, nájmom a pod.)
b) pre právnickú osobu, ktorá nie je podnikateľom, dňom vzniku práva užívať nehnuteľnosť, ak je nehnuteľnosť takáto právnická osoba oprávnená užívať alebo ju užíva na iný účel ako na podnikanie,
c) pre podnikateľa (právnickú alebo fyzickú osobu) dňom vzniku práva užívať nehnuteľnosť na účel podnikania.

     (2) Poplatková povinnosť zaniká dňom, kedy zanikla skutočnosť zakladajúca vznik poplatkovej povinnosti.

§ 7
Ohlasovacia povinnosť 

     (1) Poplatník vykoná ohlasovaciu povinnosť písomným oznámením alebo vyplnením tlačiva ohlásenie vzniku, zmeny a zániku k poplatku za komunálne odpady a drobné stavebné odpady (ďalej len „ohlásenie“). Každý poplatník je povinný zapojiť sa do systému zberu komunálneho odpadu a splniť si ohlasovaciu povinnosť vyplývajúcu z § 80 zákona č. 582/2004 Z. z. a to do jedného mesiaca
a) od vzniku povinnosti platiť poplatok,
b) odo dňa keď nastala skutočnosť, ktorá má vplyv na zánik poplatkovej povinnosti,
c) od skončenia príslušného kalendárneho roka, za ktorý platil poplatok.
 
     (2) Ak došlo k zmene už ohlásených údajov je poplatník, ktorý je fyzickou osobou, povinný ohlásiť zmenu (tlačivo ohlásenie). V ohlásení je povinný uviesť najmä svoje meno, priezvisko, dátum narodenia, adresu trvalého pobytu, adresu prechodného pobytu (ďalej len identifikačné údaje).

                                                                      - 4 - 
 
     (3) Poplatník, ktorý plní poplatkovú povinnosť za ostatných poplatníkov spoločnej domácnosti je povinný okrem údajov uvedených v odseku 2 uviesť identifikačné údaje týchto osôb, ak za ne plní povinnosti poplatníka podľa § 5 odsek 6 tohto nariadenia. 
                                                                      
     (4) Poplatník, ktorý je právnickou osobou alebo podnikateľom podľa § 5 odseku 2 tohto nariadenia, je povinný v ohlásení uviesť:
1. obchodné meno, 
2. IČO; ak je poplatník fyzickou osobou, ktorá podniká, uvedie aj dátum narodenia,
3. presnú adresu sídla alebo miesto podnikania, miesta prevádzkarní na území mesta (odberné miesta),
4. údaje o splnomocnenom zástupcovi alebo štatutárnom zástupcovi alebo zástupcovi na doručovanie písomností,
5. číslo účtu, z ktorého bude plniť poplatkovú povinnosť,
6. údaje potrebné pre  vyrubenie poplatku (objem zbernej nádoby (vreca), počet zberných nádob, počet vývozov),
7. zoznam právnických osôb alebo podnikateľov, ktorí využívajú spoločnú zbernú nádobu na základe nájomnej zmluvy alebo dohody, a to za každú prevádzkareň na území mesta (odberné miesto).

     (5) Poplatník, ktorým je právnická osoba podľa § 5 odseku 2 písmeno b) tohto nariadenia alebo podnikateľ podľa § 5 odseku 2 písmeno c) tohto nariadenia, je povinný doložiť správcovi dane výpis z obchodného registra, živnostenský list, zriaďovaciu listinu, licenciu, resp. inú listinu, na základe ktorej vykonáva podnikateľskú alebo inú činnosť.

     (6) Poplatník, ktorý má uzavretú nájomnú zmluvu alebo dohodu na prenájom nehnuteľností (ďalej len „nájomca“) a na základe tejto zmluvy alebo dohody mu prenajímateľ zabezpečuje odvoz komunálneho odpadu prostredníctvom spoločnej zbernej nádoby, za ktorú platí poplatok správcovi poplatku, je nájomca povinný správcovi poplatku predložiť kópiu nájomnej zmluvy v rámci ohlasovacej povinnosti podľa odseku 1.

     (7) Kópiu platnej zmluvy alebo dohody podľa odseku 6 vrátane prípadných dodatkov, je nájomca povinný predložiť správcovi poplatku prvýkrát do 31.01.2008. Ak zmluva alebo dohoda podľa odseku 6 (prípadne dodatok k zmluve alebo k dohode) bude podpísaná v priebehu zdaňovacieho obdobia, je nájomca povinný predložiť ju v rámci ohlasovacej povinnosti podľa odseku 1, t. j. do jedného mesiaca odo dňa, keď táto skutočnosť nastala.

     (8) Nájomca podľa odseku 6 je povinný po zrušení nájomnej zmluvy alebo dohody, ktorá obsahovala údaje o zabezpečení odvozu komunálneho odpadu, písomne oznámiť správcovi poplatku zánik poplatkovej povinnosti, resp. vznik alebo zmenu poplatkovej povinnosti, ak naďalej je oprávnený užívať alebo užíva nehnuteľnosť na území mesta.

     (9) V prípade neoznámenia všetkých skutočností potrebných pre výpočet poplatku, správca poplatku vychádza z posledne jemu známych údajov a je oprávnený zistiť základ poplatku a určiť poplatok podľa pomôcok, ktoré má k dispozícií, alebo ktoré si sám zaobstará a to i bez súčinnosti s poplatníkom.

     (10) Ak poplatník nepredloží alebo odmietne predložiť potrebné údaje pre vznik, zmenu a zánik poplatkovej povinnosti alebo nájomca podľa odseku 6 nepredloží v stanovenej lehote 
                                                                          - 5 -

správcovi poplatku zmluvu alebo dohodu, správca poplatku postupuje podľa § 35 zákona č. 511/1992 Zb. v znení neskorších predpisov.

     (11) Poplatník je oprávnený podať správcovi poplatku ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

§ 8
Vyrubenie poplatku a určenie poplatku

     (1) Správca poplatku vyrubí poplatok platobným výmerom, a v prípade množstvového zberu správca poplatku vyrubí poplatok rozhodnutím.

     (2) Správca poplatku ustanovuje obdobie, na ktoré sa určuje poplatok, na kalendárny rok.

     (3) Správca poplatku určuje poplatok nasledovne:
a) pre poplatníka podľa § 5 odsek 2 písm. a) tohto nariadenia ako súčin sadzby poplatku a počtu kalendárnych dní v roku, počas ktorých má alebo bude mať poplatník v meste trvalý pobyt alebo prechodný pobyt, alebo počas ktorých nehnuteľnosť užíva alebo je oprávnený užívať,

b) pre poplatníka podľa ods. 2 písm. a) tohto nariadenia, bývajúceho v rodinnom dome, ktorý si zvolil množstvový systém zberu, ako súčin sadzby za 1 l odpadu, počtu vývozov za rok, objemu nádoby v litroch /koeficient/ a počtu zberných nádob, ktoré poplatník užíva v súlade so zavedeným systémom zberu komunálnych odpadov a drobných stavebných odpadov,

c) pre poplatníka podľa § 5 odsek 2 písm. b) a c) tohto nariadenia (množstvový zber) ako súčin sadzby za 1 l odpadu, počtu vývozov za rok, objemu nádoby v litroch /koeficient/ a počtu zberných nádob, ktoré poplatník užíva v súlade so zavedeným systému zberu komunálnych odpadov a drobných stavebných odpadov.

§ 9
Sadzba poplatku

     Sadzba poplatku je:
a) pre poplatníka podľa § 5 odsek 2 písm. a) tohto nariadenia   948,- Sk na osobu a rok, v prepočte 2,590 Sk na osobu a kalendárny deň. V prípade viac ako štvorčlennej domácnosti, sa sadzba poplatku znižuje na piateho a každého ďalšieho člena domácnosti na 700,- Sk na osobu a rok, v prepočte 1,912 Sk na osobu a kalendárny deň,
b) pre poplatníka podľa § 5 odsek 2 písm. b) a c) tohto nariadenia a pre poplatníka podľa § 8  
    ods. 3, písm. b)
    - 1,518 Sk za 1 l odpadu u zberu do vriec o objeme 25 l za jeden vývoz,  
    - 1,518 Sk za 1 l odpadu u zberu do vriec o objeme 50 l za jeden vývoz,  
    - 1,518 Sk za 1 l odpadu u zberu do vriec o objeme 100 l za jeden vývoz,  
    - 0,571 Sk za 1 l odpadu u zberu do kuka nádob o objeme 110 l za jeden vývoz, 
    - 0,438 Sk za 1 l odpadu u zberu do kontajnera o objeme 1100 l, za jeden vývoz.   

                                                                       - 6 - 

§ 10
Splatnosť poplatku

     (1) Správca poplatku ustanovuje splatnosť poplatku pre poplatníkov podľa § 5 odsek 2 písm. a) tohto nariadenia v štyroch splátkach, prvá splátka je splatná do 31. marca, druhá splátka je splatná do 30. júna, tretia splátka je splatná do 30. septembra a štvrtá splátka je splatná do 30. novembra.

     (2) Správca poplatku ustanovuje splatnosť poplatku pre poplatníkov podľa § 5 odsek 2 písm. b) a c) tohto nariadenia takto:
a) poplatok do výšky 15.000,- Sk, je splatný do 15 dní odo dňa nadobudnutia právoplatnosti rozhodnutia, pokiaľ správca poplatku neurčí v rozhodnutí splatnosť poplatku inak,
b) poplatok vo výške nad 15.000,- Sk, je splatný v troch splátkach, pričom prvá splátka je splatná do 15 dní odo dňa nadobudnutia právoplatnosti rozhodnutia, druhá splátka je splatná do 30. júna a tretia splátka je splatná do 30. septembra, pokiaľ správca poplatku neurčí v rozhodnutí splatnosť poplatku inak.

     (3) Ak vznikne poplatková povinnosť v priebehu zdaňovacieho obdobia, vyrubený poplatok je splatný naraz do 15 dní odo dňa nadobudnutia právoplatnosti platobného výmeru, pokiaľ správca poplatku neurčí v platobnom výmere splatnosť poplatku inak.

     (4) Ak správca poplatku z vlastného podnetu alebo na základe ohlásenia zistí, že poplatok bol poplatníkovi vyrubený v nesprávnej výške, alebo že nastali skutočnosti, ktoré majú vplyv na zmenu výšky poplatku, upraví správca poplatku výšku poplatku v nasledujúcom určenom období podľa okolností, ktoré nastali.

§ 11
Zníženie alebo odpustenie poplatku

     (1) Správca poplatku poplatok odpustí za obdobie, za ktoré poplatník preukáže 
a) že sa v určenom období dlhodobo zdržiava alebo zdržiaval v zahraničí, pričom za dlhodobé obdobie sa na účely určenia poplatku považuje obdobie najmenej šesť po sebe nasledujúcich mesiacov,

     (2) Poplatník preukazuje skutočnosti, ktoré ho oprávňujú na odpustenie poplatku hodnoverným dokladom preukazujúcim dôvod odpustenia poplatku 
a)	u pobytu v zahraničí alebo v inom meste  SR mimo trvalého bydliska podľa ods. 1 písm. a) najmä pracovným povolením, pracovnou zmluvou, potvrdením zamestnávateľa, povolením k pobytu, vízom, potvrdením školy o štúdiu; ak predložený doklad nie je v slovenskom alebo českom jazyku, poplatník doloží aj jeho preklad do slovenského jazyka, 

(3) Správca poplatku poplatok zníži, ak poplatník preukáže
a) že je študentom denného štúdia mimo územia mesta Košice, s výnimkou denne dochádzajúceho, vo výške 50% zo sadzby poplatku určenej v § 9 tohto nariadenia, 

- 7 -

b) že z dôvodu výkonu zamestnania sa dlhodobo zdržiava mimo mesta Košice v rámci SR vo výške 50% zo sadzby poplatku určenej v § 9 tohto nariadenia,
c) že je v hmotnej núdzi, vo výške 60% zo sadzby poplatku určenej v § 9 tohto nariadenia.

     (4) Poplatník preukazuje skutočnosti, ktoré ho oprávňujú na zníženie poplatku hodnoverným dokladom preukazujúcim dôvod zníženia poplatku 
a) u štúdia mimo územia mesta podľa ods. 3 písm. a) potvrdením o návšteve školy na príslušný školský rok,                                                            
b) u dlhodobého zamestnania mimo územia mesta podľa ods. 3 písm. b) potvrdením zamestnávateľa o trvaní pracovného pomeru, 
c) u hmotnej núdze podľa ods. 3 písm. c) rozhodnutím príslušného orgánu o poskytnutí dávky v hmotnej núdzi; zníženie sa poskytne najskôr odo dňa právoplatnosti rozhodnutia príslušného orgánu o poskytnutí dávky v hmotnej núdzi a vzťahuje sa aj na všetkých členov v domácnosti, ktorí sa v uvedenom rozhodnutí spoločne posudzujú.

     (5) Správca poplatku poplatok zníži bez písomnej žiadosti:
a) o 30% zo sadzby poplatku určenej v § 9 tohto nariadenia fyzickej osobe vo veku nad 70 rokov,
b) o 50% zo sadzby poplatku určenej v § 9 tohto nariadenia osamelej fyzickej osobe vo veku nad 70 rokov. 
c) o 30 % zo sadzby poplatku určenej v § 9 tohto nariadenia osobám do 5 rokov veku. 

     (6) Poplatník si môže uplatniť nárok na zníženie alebo odpustenie poplatku podľa odsekov 1 až 4 v príslušnom zdaňovacom období (kalendárnom roku), na základe písomnej žiadosti, ku ktorej sú predložené príslušné doklady vždy v lehote do jedného mesiaca
a) od vzniku povinnosti platiť poplatok, súčasne so splnením ohlasovacej povinnosti,
b) od zmeny už nahlásených údajov,
c) od zániku poplatkovej povinnosti
najneskôr však do 31. 10. príslušného kalendárneho roka. Neuplatnenie si nároku na zníženie poplatku určeným spôsobom a v určenej lehote má za následok zánik nároku na zníženie poplatku v príslušnom zdaňovacom období..Poskytnutie zníženia alebo odpustenia poplatku je podmienené splnením ohlasovacej povinnosti.
 
     (7) Ak u jedného poplatníka vznikne nárok na zníženie poplatku z viacerých dôvodov podľa tohto nariadenia súčasne, uplatní sa zníženie poplatku výhodnejšie pre poplatníka.

     (8) Vo výnimočných prípadoch, ak nie je známy pobyt poplatníka, môže iný člen domácnosti potvrdiť túto skutočnosť overeným čestným vyhlásením a svedeckou výpoveďou. 

     (9) Vo výnimočných prípadoch môže poplatník doklad podľa § 11 odsek 2 písmeno a) preukazujúci pobyt v zahraničí nahradiť overeným čestným vyhlásením obsahujúcim základné údaje o pobyte mimo územia SR - vždy v lehote do jedného mesiaca od zmeny počtu osôb v domácnosti. Inak bude odpustenie poplatku poskytnuté odo dňa ohlásenia. 
 
     (10) Poplatník môže uplatniť zníženie alebo odpustenie poplatku aj za osoby žijúce v spoločnej domácnosti, za ktoré plní povinnosti poplatníka. Zníženie alebo odpustenie poplatku sa poskytne zo sadzby poplatku uvedenej v § 9  písm. a) prvá veta tohto nariadenia vždy na prvého člena domácnosti.

                                                                       - 8 - 

§ 12
Platenie poplatku

     Poplatok možno platiť týmito spôsobmi:

a)	bezhotovostným prevodom na určený účet správcu poplatku,
b)	poštovým peňažným poukazom na určený účet správcu poplatku, 
c)	v hotovosti do pokladne správcu poplatku, 
d)	prostredníctvom SIPO.

§ 13
Poplatkové konanie

     Poplatkové  konanie vo veciach neupravených týmto nariadením sa riadi osobitným predpisom1.

§ 14
Prechodné ustanovenia

     (1) Ohlásenie vykonané podľa doterajšieho nariadenia sa považuje za splnenie ohlasovacej povinnosti podľa § 7 tohto nariadenia.

     (2) Poplatník podľa § 7 odsek 4, ktorý nepredložil do účinnosti tohto nariadenia správcovi poplatku zoznam právnických osôb alebo podnikateľov, ktorí využívajú spoločnú zbernú nádobu na základe nájomnej zmluvy alebo dohody, je povinný ho predložiť najneskôr do 31. 01.2008.

     (3) Poplatník podľa § 7 odsek 6, ktorý si do účinnosti tohto nariadenia nesplnil ohlasovaciu povinnosť z dôvodu zabezpečenia odvozu komunálneho odpadu prenajímateľom, je povinný tak urobiť najneskôr do 31.01.2008.

     (4) Poplatník, ktorému podľa § 11, ods. 1) až 3) vznikol nárok na zníženie alebo odpustenie poplatku do účinnosti tohto nariadenia, je povinný si uplatniť nárok na zníženie alebo odpustenie poplatku do 31. 1. 2008. 

§ 15
Účinnosť

     Toto nariadenie nadobúda účinnosť 1. januára 2008. 

                                                                                  Ing. František   K n a p í k           
                                                                                       primátor mesta Košice

Zverejnené:  17.12.2007